als_Latn dik_Latn sag_Latn
Edhe pse duhet të ishte një ditë e veçantë për Endri Çekiçin ajo e sotmja nuk ka rezultuar e tillë. 19-vjeçari nga qyteti i Pogradecit ka debutuar për herë të parë si titullar në një ndeshje zyrtare me Dinamon e Zagrebit, por festa e tij për këtë event është prishur shumë shpejt. 15 minuta pasi kishte nisur takimi mes gjigantëve të Kroacisë dhe skuadrës ku aktivizohet Sokol Cikalleshi, RNK Split, Çekiçi pëson një dëmtim në shpatull. Ka qenë një hyrje e mirë e mesfushorit të Shpresave tona në zonën kundërshtare, ku pas pengimit të tij, gjyqtari kryesor ka akorduar një 11-metërsh në favor të Dinamos së Zagrebit. Por në vend që të festonte golin e parë të takimit me shokët e skuadrës, Çekiçi është detyruar të lërë fushën e lojës pas ndihmës së makinës së ndihmës së shpejtë. Mësohet se 19-vjeçari do të mungojë nga 4-6 javë, duke rrezikuar dhe aktivizimin me Kombëtaren tonë U21. Dinamo e Zagrebit arriti të fitojë 2-0 ndaj Splitit të Cikalleshit, ndërsa do të humbasë për më shumë se 1 muaj, shërbimet e Endri Çekiçit që konsiderohet një talent edhe në kampionatin kroat.
Çekiçi, debuton dhe dëmtohet me Dinamon e Zagrebit0
Share.
als_Latn als_Latn eng_Latn